**ДО ОБЩИНСКИ СЪВЕТ –РУСЕ**

**ПРЕДЛОЖЕНИЕ**

**ОТ ЕНЧО ЕНЧЕВ**

*Зам.-кмет на Община Русе*

*За Кмет на Община Русе*

*Съгласно Заповед № РД-01-3615/19.11.2024 г.*

**ОТНОСНО**: ПРОВЕЖДАНЕ НА ПУБЛИЧНО ОПОВЕСТЕН КОНКУРС ЗА ОТДАВАНЕ ПОД НАЕМ НА НЕДВИЖИМ ИМОТ - ПУБЛИЧНА ОБЩИНСКА СОБСТВЕНОСТ, ПРЕДОСТАВЕН ЗА УПРАВЛЕНИЕ НА ОП „СПОРТНИ ИМОТИ”.

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ**,

Предмет на настоящото предложение е отдаването под наем чрез публично оповестен конкурс по реда на Наредба № 28 за условията и реда за използване на спортните обекти, собственост на Община Русе, Закона за физическото възпитание и спорта /ЗФВС/ и Правилника за приложението му, за срок от десет години, на обект, изграден върху имот № 000549, представляващ едноетажна сграда с козирка, със застроена площ 122 кв. м. и съдийска кула със застроена площ 21 кв. м., находящи се в гр. Русе, в земл. на с. Николово с ЕКАТТЕ 51679, местност „Текето“, предмет на АПОС 931/ 08.11.1999 г.

Поземленият имот е обявен в Списъка по чл. 104, ал. 1 от ЗФВС и е включен в Програмата на Община Русе по чл. 8, ал. 9 от Закона за общинската собственост за 2024 г., съгласно изискването на чл. 6, ал. 1 на Наредба № 28.

От ОП „Спортни имоти“ на основание чл. 77, ал. 4 на ППЗФВС е възложено на независим оценител, вписан в Камарата на независимите оценители в България и притежаващ сертификат за правоспособност по Закона за независимите оценители, да определи наемната стойност на гореописаното спортно игрище – публична общинска собственост. Съгласно Експертна оценка от 25.11.2024 г., изготвена от оценителя, общата пазарна наемна стойност на месец за описаният имот е в размер на 266.00 лв. (двеста шестдесет и шест лева), без ДДС.

 С оглед гореизложеното и на основание чл. 63, ал. 1 от Правилника за организацията и дейността на Общински съвет - Русе, неговите комисии и взаимодействието му с общинската администрация, предлагам Общински съвет – Русе да вземе следното

**Р Е Ш Е Н И Е:**

 На основание чл. 21, ал. 2, във връзка с чл. 21, ал. 1, т. 8 от Закона за местното самоуправление и местната администрация, чл. 8, ал. 1 и ал. 4 от Закона за общинската собственост, чл. 6, ал. 1, чл. 8, ал. 1 и ал. 2 на Наредба № 28 на Общински съвет-Русе, Общински съвет – Русе реши:

1. Дава съгласие за провеждането на публично оповестен конкурс по реда на: Наредба № 28 за условията и реда за използване на спортните обекти, собственост на Община Русе, Закона за физическото възпитание и спорта и Правилника за приложението му, за отдаването под наем **за срок от десет години** на обект, изграден върху имот № 000549, представляващ едноетажна сграда с козирка, със застроена площ 122 кв. м. и съдийска кула със застроена площ 21 кв. м., находящи се в гр. Русе, в земл. на с. Николово с ЕКАТТЕ 51679, местност „Текето“, предмет на АПОС 931/ 08.11.1999 г.
2. Определя начална **наемна цена на месец в размер на 266.00 лв.** (двеста шестдесет и шест лева), без ДДС., определена от независим оценител на недвижими имоти.
3. Конкурсни условия:
4. Начална конкурсна месечна наемна цена – не по-ниска от 266.00 лв. (двеста шестдесет и шест лева), без включен ДДС.

Максимален брой точки за критерия – 35;

1. Инвестиция в обекта за ремонт на стойност не по-малка от 171 000 лв. (сто седемдесет и една хиляди лева). След прекратяване на договора за наем инвестицията остава в полза на Община Русе, без същата да дължи възстановяване на направените разходи или друго обезщетение.

Максимален брой точки за критерия – 35;

1. Срок за изпълнение на инвестицията по т. 2 – не по-дълъг от 36 (тридесет и шест) месеца от сключване на договора за наем.

Максимален брой точки за критерия – 30;

IV. Оценка на конкурсните условия

**1. Брой точки за размера на предложената конкурсна месечна наемна цена**

 офериран размер на конкурсната месечна наемна цена

Х1 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ х 35

 максимално офериран размер на конкурсната месечна наемна цена

**2. Брой точки за предлагана инвестиция в обекта**

 оферирани инвестиции в обекта

Х2 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ х 35

 максимално оферирани инвестиции в обекта

**3. Брой точки за предлаган срок за изпълнение на инвестициите в обекта**

 минимално офериран срок за инвестиция

Х3 = \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ х 30

 офериран срок за инвестиция

**V. Оценка и класиране на офертите:**

Оценяването на офертите на всички допуснати в конкурса кандидати се определя от получения общ бал, представляващ сбор от бала за всеки критерий по следната формула:

Х = Х1 + Х2 + Х3, където:

Х – Общ бал. Максимален общ бал = 100 точки;

Х1 – Брой точки за размера на предложената конкурсна месечна наемна цена;

Х2 – Брой точки за инвестиции в обекта;

Х3 - Брой точки за срок за реализация на предлаганите инвестиции в обекта.

Класирането на офертите се извършва на базата на получения общ бал.

Класирането се осъществява по възходящ ред въз основа на получения общ бал, като на първо място се класира офертата с най – висок общ бал. За нуждите на конкурсната процедура, всички дробни числа, които могат да се получат при прилагане на формулите по т. IV и т. V да се закръглят до втория знак след десетичната запетая.

При равен брой точки, класиран по-напред е кандидатът, предложил по – висок размер на конкурсната месечна наемна цена.

Приложение:

1. АПОС 931/ 08.11.1999 г.

2. Копие от Експертна оценка от 25.11.2024 г., изготвена от независим оценител.

3. Скица на ПИ № К01730/20.05.2015 г.

**С уважение,**

**ЕНЧО ЕНЧЕВ**

*Зам.-кмет на Община Русе*

*За Кмет на Община Русе*

*Съгласно Заповед № РД-01-3615/19.11.2024 г.*

**Съгласували:**

**Борислав Рачев**

*Зам.-кмет на Община Русе*

**Лачезар Иванов**

*Директор на ОП „Спортни имоти”*

**Елена Тодорова**

*Директор на дирекция „Правни дейности”*

**Явор Маринов**

*Ст.юрисконсулт в отдел „Правно-нормативно обслужване”*

**Изготвил:**

**Пламена Георгиева**

*Мл. експерт в ОП „Спортни имоти”*